# Mészáros Lajos

(Nagykáta, 1857. nov. 30.–Bp., 1926. jún. 30.): színész, rendező, a Nemzeti Színház könyvtárosa. 1873-ban, Miklósy Gyula társ.-ánál kezdte pályáját. Hosszabb időt (1876 és 1884 között) töltött Gerőffy Andornál, ill. Kassán (1890–1894). 1884-től 1888-ig, majd 1896-tól 1926-ig a Nemzeti Színház tagja volt, ahol hősszerelmes és társalgási szerepek eljátszása mellett 1900-tól a színház könyvtárát is vezette. 1903-ban megkapta a Farkas–Ratkó-díjat. 1906-tól az Országos Színészegyesület tanácsosa volt. F.Sz. Panov (Sardou: Fedora); Torelli (Maeterlinck: Monna Vanna); Vadászi (Dóczi L.: Széchy Mária).

M.A. 1874: Balogh Alajos; 1874–75: Lászy Vilmos; 1876–79 és 1881–84: Gerőffy Andor; 1879: Lászy Vilmos; 1879–81: Székesfehérvár, Pécs; 1888–89: Arad; 1889–90: Miskolc; 1890–94: Kassa; 1894–95: Szeged; 1895–96: Pécs.