# Várhegyi Márta

(Székesfehérvár, 1939. dec. 16.– ): színésznő. Az Országos Filharmóniánál szerzett működési engedélyt. 1964–66-ban a Fővárosi Operettszínházban játszott, majd két évig a Pécsi Nemzeti Színházban dolgozott hangképző tanárként. 1968 óta a Miskolci Nemzeti Színház tagja. Főként operettek primadonna szerepeit alakítja. F.Sz. Alexandra (Szirmai A.); Iluska (Kacsoh P.: János vitéz); Heléna (Offenbach: Szép Heléna). F.R. Lassú rívásba kezd a gitár.