# Rubányi Vilmos; Roubal

(Bp., 1905. ápr. 30.–Bp., 1972. dec. 14.): karmester, zeneigazgató. Roubal Vilmos fia. Tanulmányait a Zak-n Siklós Albertnél és a Nemzeti Zenedében végezte. 1919-ben szerződtette a Városi Színház, amelynek 1922-től lett a karmestere. 1924-től 1944-ig volt az Operaház, 1954–57-ben a Szegedi Nemzeti, 1957–58-ban a Miskolci Nemzeti Színház dirigense. 1958-tól 1971-ig, nyugdíjazásáig a debreceni Csokonai Színház zeneig.-ja. 1948–49-ben részt vett e színház operatagozatának megalakításában. 1949–54-ig a debreceni MÁV Szimfonikus Zenekart vezényelte. Vendégszerepelt Angliában, Franciaországban, Németországban, Olaszországban, Ausztriában és Csehszlovákiában.