# Menszátor Magdolna

(Bp., 1951. dec. 5.– ): színésznő. A SzAk elvégzése után 1975-ben a Madách Színházban kezdte a pályát. 1980–81-ben a debreceni Csokonai Színházban szerepelt, 1981-től ismét a Madách Színház tagja. Elsősorban modern színművek fiatal lány és érett nőalakjait játszotta el. F.Sz. Sata (Németh L.: Villámfénynél); Hollósné (Krleža–Belović: Terézvárosi garnizon); Valletné (Müller P.: Szemenszedett igazság).