# Bruzlai Cifra Erika; Czifra

(Szabadka, 1957. márc. 20.– ): színésznő, bábszínésznő. Az Újvidéki Művészeti Akadémián végzett 1980-ban. 1981-től 1982-ig az Újvidéki Színházban játszott, majd 1982-től a szabadkai Gyermekszínház színésze lett. 1991-ben otthagyta a színházat, és azóta Baján önálló gyermekműsorokat állít össze és népművelőként dolgozik. F.Sz. Tomi (Ruškuc: Kapitány nagyapa); Ala (Mrożek: Tangó); Simplina (Greidianus: Hé, ószeres!).