# Festetics Andor, gr.

(Dunaharaszti, 1857. nov. 26.–uo., 1929. márc. 25.): színész, színházigazgató. Egyetemi tanulmányokat folytatott és párhuzamosan elvégezte a SzAk-t 1880-ban. Hét éven át vidéken – Kolozsvár (1880–84), Kassa (1884–86), Nyíregyháza–Szeged (1886) – lépett fel, ahol Tolnay néven szerepelt. 1887-től a Nemzeti Színház tagja volt, előbb mint színész és titkár, 1894-től ig.helyettes, 1896–1900 között pedig mint ig. 1900-ban a vidéki színészet országos felügyelője lett. Nagy érdemeket szerzett a vidéki színészet rendezése, a színpártoló egyletek, színügyi bizottságok kialakítása és támogatása, valamint a kerületi rendszer kialakítása terén. 1909-től a Nemzeti Színház örökös tagja. Szerelmes és társalgási szerepeket játszott. F.Sz. Basilio (Beaumarchais: Figaro házassága); Carlo (Sardou: Rabagas); Gratignan Adhemar (Sardou–Najac: Váljunk el!). F.M. Kiadó lakás (1888); Új szomszédság (1891).