# Győrffy László

(Bp., 1940. okt. 2.– ): színész. 1965-ben a SzAk elvégzése után a kaposvári Csiky Gergely Színházhoz szerződött. 1969-től a Miskolci Nemzeti, 1971-től a debreceni Csokonai, 1978–83-ban a veszprémi Petőfi Színház tagja volt. 1984 óta szabadfoglalkozású színművész. F.Sz. Szergej (Hubay M.–Vas I.–Ránki Gy.: Egy szerelem három éjszakája); Próbakő (Sh.: Ahogy tetszik); Gróf Csatáry István (Fejes E.: Vonó Ignác). F.M. Gyújtózsinór (színmű, 1982).