# Sass Sylvia

(Bp., 1951. júl. 12.– ): énekesnő (szoprán). Tanulmányait 1970–72-ben végezte a Zak-n Révhegyi Ferencné irányításával. 1972-ben a Kodály-, 1973-ban a szófiai énekverseny győztese, 1974-ben a moszkvai Csajkovszkij-énekversenyen második díjat kapott. 1972-ben szerződött az Operaházhoz, ahol az Istenek alkonya (Wagner) Gutrune szerepében mutatkozott be. Verdi és Puccini operáiban aratta első sikereit. A 70-es években kiemelkedő alakítást nyújtott Bellini és Verdi operáinak drámai hősnőjeként a Lamberto Gardelli által irányított felújításokon. Nagy elismeréssel fogadták alakításait a kortárs m. szerzők operáiban. A világ számos híres operaházában szerepelt. Művészetét a legnagyobb lemezcégek felvételei örökítették meg. 1979-től külföldön lép fel. 1976-ban Liszt Ferenc-díjat, Székely Mihály Emlékplakettet, 1978-ban érdemes művész kitüntetést kapott. F.Sz. Norma (Bellini); Violetta (Verdi: Traviata); Tosca (Puccini); Lady Macbeth (Verdi: Macbeth); Turandot (Puccini); Judit (Bartók B.: A kékszakállú herceg vára).

SASS SYLVIA – Salome (R. Strauss)