# Bokor József, ifj.

(Kolozsvár, 1861. febr. 12.–Bp., 1911. okt. 23.): zeneszerző, karmester. Édesapja Bokor József színész. Kassán tanult, majd Szabadkán zenetanár. Vidéki társ.-ok karnagyaként járt Eperjesen, Újvidéken, Székesfehérvárott, Győrben. 1893–96-ban a Népszínház szerződtette, ahol több műve is színre került. 1903-tól a Király Színházban rendezett. Élete végén énektanítással foglalkozott. Több színműpályázat díjazottja. Operettjeit, népszínműveit és egyéb darabjait sikerrel játszották. F.M. Kurucfurfang (1899); Huszárkisasszony (1903).