# Pesti Ihász Lajos

(Cece, 1849. jan. 8.–?, 1935. ápr. 23.): színész, színházigazgató. 1869-ben Molnár Györgynél a Budai Népszínházban lépett először színpadra, majd tőle 1870-ben Pécsre, Balatonfüredre, Egerbe került Károlyi Lajoshoz. A téli nagy állomások mellett, szinte havonta változtatva járta a vidéket társ.-ával. Kecskeméti korszakában az alábbi városokban járt: Cegléd, Kiskunfélegyháza, Szentes, Nagykőrös, Kalocsa, Baja, Szentes, Tiszabecse stb. Társ.-át mindig szívesen látogatták a vezető színészek, pl: Prielle Kornélia, Ditróiné, Bényeiné, Solymossy Elek, Szatmáry Árpád. Társulati tagként megfordult nála: Szép József, Kömley Gyula, Halasi Béla, Kopácsi Júlia stb. Színészként nem volt igazán jelentős. A hős- és jellemszerepekről hamar áttért az apaszerepekre. Éveken át volt az Országos Színészegyesület igazgató Tanácsának tagja. Felesége, Kovács Karolina színésznő volt.

M.A. 1871–72: Miskolc; 1873: Arad; 1874: Pozsony, Budai Színkör; 1876: Baja; 1877: Hódmezpvásárhely; 1878: Baja, Kecskemét; 1880: Rimaszombat, Baja; 1881: Székesfehérvár. Igazgatóként: 1883–84: Békés, Losonc, télen Rozsnyó (Polgár Károllyal); 1884: Alsódabas; 1885: Újvidék; 1886: Kecskemét; 1887: Ókanizsa; 1888: Hódmezővásárhely; 1889–1895: Kecskeméti Színház (Dobó Sándorral 1892-ig); 1895–96: Szatmár; 1897–1906., ápr. 8: Szabadkai Színház.