# Magyar Fruzsina

(Bp., 1954. márc. 11.– ): dramaturg. Pályáját 1977-ben Pécsett kezdte, melyet egy év Kecskemét követett. 1979–1984 között a szolnoki Szigligeti Színház dramaturgja volt, majd öt év politikai kényszerszünet után a Nemzeti Színház szerződtette. Dramaturgiai munkáit a pontos kidolgozottság, a szakmai hozzáértés jellemzi. Fontosabb dramaturgiai munkái: Madách I.: Az ember tragédiája; Pinter: A születésnap; Eörsi I.–Szophoklész: Antigoné; Örkény I.: Kulcskeresők.