# Udvaros Dorottya

(Bp., 1954. aug. 4.– ): színésznő. A SzAk elvégzése után 1978-ban a szolnoki Szigligeti Színházhoz szerződött. 1981-ben a Nemzeti Színház, 1982-től a Katona József Színház tagja. Több m. film főszerepét alakította. Bonyolult szín- és hangváltások szakadatlan lendülete élteti alakításait, eleven szenvedéllyel. Kossuth-díjas (1990), Jászai Mari-díjas (1983). F.Sz. Ala (Mrożek: Tangó); Lena (Trifonov: Csere); Cressida (Sh.: Troilus és Cressida); Polly (Brecht–Weill: Koldusopera); Mirandolina (Goldoni); Rosalinda (Sh.: Ahogy tetszik); Jelena Andrejevna (Csehov: A manó); Natalja Ivanovna (Csehov: Három nővér); Szofja Jegorovna (Csehov: Platonov); Clodia (Füst M.: Catullus); Kaminska (Spiró Gy.: Az imposztor); Monika Gall (Canetti: Esküvő); Célimène (Molière: Mizantróp); Alkmene (Kleist: Amphitryon); Lulu (Wedekind); Táncosnő (Halász P.: A kínai).

UDVAROS DOROTTYA – Mirandolina (Goldoni)