# Békés István

(Debrecen, 1900. aug. 28.–Bp., 1982. ápr. 5.): színigazgató, kritikus, író, műfordító. Bp.-i, debreceni jogi és bölcsészeti tanulmányok után, 1922–1925 között Berlinben volt újságíró és filmkritikus, majd Debrecenben telepedett le. Cikkei és versei jelentek meg a Debreceni Figyelőben, a Független Újságban és az Együttben (Ménes I. és Kara I. álnév alatt is). 1945-től Bp.-en a Jövendő c. hetilapot szerkesztette, rádiójátékokat írt. 1949–1951 között a Vidám Színház ig.-ja, 1957-től a Népszabadság munkatársa volt; elsősorban művészeti témákkal foglalkozott. Angol, orosz nyelvből fordított. Fordításai: Shaw: Szerelmi házasság (1947); Marsak: Tizenkét hónap (1949).