# Prókai Éva

(Bp., 1964. febr. 2.– ): színésznő. 1989-ben végzett a SzAk-n operett-musical szakon. Néhány évig a Rock Színházban játszott, de nem tagja egyetlen színháznak sem. Elsősorban a zenés műfajban otthonos, vonzó külsejű, lendületes mozgása mellett jól énekel is. F.Sz. Akárkié (Bernstein: West Side Story); Cinella (Várkonyi M.–Béres A.: A bábjátékos); Tiffany (Kerr: Mary, Mary); Avice (Maugham–Verebes I.: Csodálatos vagy, Júlia); Auguste (Dürrenmatt: Meteor); Marion (Frisby: Lány a levesemben).