# Cenner Mihály

(Bp., 1917. okt. 28.– ): színháztörténész. A bp.-i Pázmány Péter Tudományegyetem Jogi Karán szerzett diplomát. 1952-től nyugdíjazásáig az Országos Színháztörténeti Múzeum és Intézet, ill. jogelődjének munkatársa, osztályvezetője. Jelentős ismeretterjesztő tevékenységet végez. Magyar színháztörténeti kiállítások forgatókönyvét írta és kiállításokat rendezett. Társszerzője a Nagy magyar színészek (1957), a Magyar Színháztörténet (1962), A Nemzeti Színház (1965), A színház világtörténete (1972), A magyar színészet nagy képeskönyve (1984) c. munkáknak. F.M. Prielle Kornélia (1957); Márkus Emília (1961); Magyar színészportrék katalógusa 1790–1944 (1973); Magyar színészet Székesfehérvárott és Fejér megyében (Székesfehérvár, 1972).