# Tóth Éva

(Kanizsa, 1933. aug. 19.– ): színésznő. Pályáját a Szabadkai Népszínházban kezdte 1953-ban, majd 1966-ban férjét követve a szerbiai Titovo Uzicerába költözött, ahol a szerb színházban folytatta pályáját. Jól énekelő, táncoló, dekoratív megjelenésű, jelentős drámai szerepekben is sikert arató színésznő. F.Sz. Hermia (Sh.: Szentivánéji álom); Násztya (Gorkij: Éjjeli menedékhely); Klara (Krleža: Léda); Lizzie (Sartre: A tisztességtudó utcalány); Kocsma Jenny (Brecht–Weill: Koldusopera); Irma (Breffort–Monnot: Irma, te édes); Hippia, Cigányasszony (Madách I.: Az ember tragédiája); Tangolita (Ábrahám P.: Bál a Savoyban); Lüszisztraté (Arisztophanész).