# Orbán Károly

(Apáca, 1943. febr. 8.– ): színész. 1964-ben végzett a marosvásárhelyi Szentgyörgyi István Színművészeti Intézetben, és a nagyváradi Állami Színház m. tagozatának színésze lett. 1972-ben a sepsiszentgyörgyi Állami Magyar Színházba szerződött. 1984-től 1991-ig a Népszínház, ill. a Budapesti Kamaraszínház tagja volt. 1991 óta szabadfoglalkozású színművész. Kiváló karakterszínész. F.Sz. Demetriosz (Sütő A.: A szuzai menyegző); Van Gogh (Kocsis I.); Ferenc József (Illyés Gy.: A különc); Curly (Steinbeck: Egerek és emberek).