# Földeák Róbert

(Bp., 1924. nov. 20.– ): rendező. A SzAk elvégzése után 1949-ben a Békés Megyei Jókai Színházban kezdte pályafutását, majd 1955-től egy-egy évet töltött a kaposvári Csiky Gergely és a kecskeméti Katona József Színházban. 1958-tól az akkor alakult Pest Megyei Petőfi Színpad rend.-je lett 1964-ig, a társ. megszűnéséig. 1966–67-ben ismét Kecskeméten dolgozott. 1967-től nem rendezéssel foglalkozott. Elsősorban operetteket, romantikus szm.-veket és vj.-okat állított színpadra. F.R. Kerekes J.: Állami áruház; ifj. J. Strauss: A denevér; Jókai M.–Révész P.: Az aranyember; Zerkovitz B.: Csókos asszony; Kohout: Ilyen nagy szerelem; Huszka J.: Gül Baba.