# Giricz Mátyás

(Endrőd, 1933. aug. 17.– ): rendező, színházigazgató. Pályáját 1950-ben a Vidám Színháznál kezdte. Ebben az évben bejutott a SzaK színházi rend. szakára. 1951-től tanulmányait Moszkvában folytatta. 1956-ban szerzett diplomát, de már 1955-től a győri Kisfaludy Színház rend.-je, majd főrend.-je volt. Az 1963–64-es évadban az egri Gárdonyi Géza Színház főrend.-je, ill. ig.-ja lett. 1964-ben a kaposvári Csiky Gergely Színházba szerződött. 1966-tól 1971-ig a debreceni Csokonai Színházban főrend., 1971-től a Szegedi Nemzeti Színház rend.-je, majd 1974-ben ig.-ja lett. 1979-től 1982-ig a Játékszín ig.-ja, 1984-től 1990-ig a Népszínház műv.-i vez.-je volt. 1991-től szabadfoglalkozású. 1968-ban részt vett a debreceni Kisszínpad alapításában. A vidéki stúdiószínház-mozgalom megszervezésében irányító szerepet játszott. Jászai Mari-díjas (1968), érdemes művész (1974). F.R. Gogol: Leánynéző; Mrożek: Három egyfelvonásos; Madách I.: Az ember tragédiája; Déry T.–Presser G.: Képzelt riport; Steinbeck: Egerek és emberek; Feydeau: Bolha a fülbe; Illyés Gy.: A kegyenc; Sh.: Rómeó és Júlia.