# Szakács Andor

(Étfalva, 1865–Kolozsvár, 1924. márc. 21.): színész, rendező. A művészet iránti tiszta rajongásával a színészet székelyföldi nagyjai közé küzdötte fel magát; E. Kovács Gyula ihletett tanítványa volt mint tragikus színész. 1887-ben végezte el a SzAk-t, majd Kolozsvárra szerződött. Pályafutásának két évtizedét töltötte itt, s Erdélyt is csak néhány évre tudta elhagyni Arad, Szeged, Debrecen kedvéért. 1894-től a Színészegyesület igazgató tanácsa tagja volt. A kolozsvári Nemzeti Színház örökös tagja. Felesége Gárdonyi Teréz (1869. febr. 14.–Kolozsvár, 1913. szept. 21.) Gárdonyi Antal lánya, operett- és népszínműénekes volt. F.Sz. János király, Othello, Athéni Timon, Lear, Shylock (Sh.); Bánk bán (Katona J.); Lucifer (Madách I.: Az ember tragédiája) – Ir. Gyalui F.: A magyar színészet székely nagyjai. (Kolozsvár, 1929).

M.A. 1887–90: Kolozsvár; 1890–92: Arad; 1892: Rakodczay Pál; 1892–93: Miskolc; 1893–94: Arad; 1894–95: Szeged, Újvidék; 1895–96: Szabadka; 1896–1900: Szeged, Temesvár; 1905–08: Debrecen, Nyíregyháza; 1908–1909: Pozsony, Fiume; 1909–10: Felvidék.