# Vándor Andor

(Tab, 1899. júl. 27.–?): színész, rendező. Rákosi Szidi színiiskoláját végezte. 1922-től 1927-ig a Magyar Színház tagja volt. Itt segédrend.-i, rend.-i feladatokhoz is jutott. 1927–1929 között Szegeden játszott és rendezett. 1929-ben állami ösztöndíjat kapott rend.-i tanulmányaihoz. 1933-ban Szegeden rend.-ként dolgozott. További sorsa ismeretlen. Epizódszerepeket játszott. Modern és klasszikus drámai műveket vitt színre. F.R. Hebbel: Mária Magdolna; Molnár F.: Liliom; Madách I.: Az ember tragédiája. Drámája: Idegen asszony (1933).