# Jablonkay Mária

(Kaposvár, 1943. júl. 13.– ): színésznő. Pályáját a Pécsi Nemzeti Színházban kezdte 1961-ben. Különböző vidéki színházakban, a Békés Megyei Jókai, a Miskolci Nemzeti és a Szegedi Nemzeti Színházban játszott. Tagja volt az Állami Déryné Színháznak is. 1970 óta a kecskeméti Katona József Színház művésze. Operettek, zenés és prózai darabok lírai szerepeit alakítja. F.Sz. Angyalka (Molière: Dandin György); Borcsa (Lehár F.: Pacsirta); Kost kisasszony (Kander–Ebb: Kabaré).