# Lengyel János

(Sárszentmiklós, 1925. szept. 22.– ): színész. 1949-ben végezte el a SzAk-t. A Bányász Színházban kezdte a pályát, majd 1949–1953 között A Magyar Néphadsereg Színházában játszott. 1953–55-ben a győri Kisfaludy, 1955–56-ban a Szegedi Nemzeti, 1958–60-ban ismét a győri Kisfaludy, 1960–1964 között a Miskolci Nemzeti, 1964–70-ben a kaposvári Csiky Gergely, 1970–73-ban a Békés Megyei Jókai, 1973–1983 között a Szegedi Nemzeti Színház művésze volt. 1986-tól a kecskeméti Katona József Színház tagja. F.Sz. Ifj. Nagy (Bródy S.: A tanítónő); Versinyin (Csehov: Három nővér); IV. Henrik (Sh.).