# Kiss László

(Segesvár, 1919. máj. 13.–Marosvásárhely, 1968. jan. 7.): színész, író. Költőként indult, a színpad számára Tompa Miklós fedezte fel. 1947-ben lépett először közönség elé a marosvásárhelyi Székely Színház Katona József Bánk bán előadásán. Haláláig a színház művésze volt. Erőteljes, robosztus alakja rendkívüli érzékenységgel, empátiával párosult. Alakításaiban többnyire igen hatásos kontrasztos megoldásokat alkalmazott. Vihar a havason c. színdarabját, amelyet Kovács Dezsővel írt, Állami Díjjal tüntették ki. F.Sz. Lennie (Steinbeck: Egerek és emberek); Csugari (Móricz Zs.: Úri muri); Szemere Bertalan (Illyés Gy.: Fáklyaláng); Pampon (Caragiale: Farsang); Bryant (Wesker: Gyökerek); Mitrics (Tolsztoj: A sötétség hatalma). Drámája: Kutyavásár (1970).