# Ferenczy István

(Szászrégen, 1937. aug. 31.– ): színész, tanár. 1959-ben végzett a marosvásárhelyi Szentgyörgyi István Színművészeti Intézetben. A Marosvásárhelyi Nemzeti Színházhoz szerződött. 1977-től az Intézet előadótanára, majd tanára. Meghatározó súlyú egyéniség, aki hitelesen kelt életre népvezéreket, nagyformátumú tudósokat vagy művészeket és befelé forduló, magukba zárkózó figurákat. A valóság és a mese vagy az álom határán lebegő Tamási Áron-hősökhöz is ő találta meg leginkább az utat az erdélyi m. színészek közül. Beszéde ízes, humora kissé nyers, de eredeti, sok színben és árnyalatban csillogó. F.Sz. Higgins (Shaw: Pygmalion); Bakk Lukács (Tamási Á.: Énekes madár); Czintos Bálint (Tamási Á.: Csalóka szivárvány); Bolyai János (Németh L.: A két Bolyai); Balázs (Móricz Zs.: Nem élhetek muzsikaszó nélkül); Kálvin (Sütő A.: Csillag a máglyán); Mózes (Madách I.); Vaszka Pepel (Gorkij: Éjjeli menedékhely).

FERENCZY ISTVÁN