# Nádory Margit

(Kolozsvár, 1920. febr. 14.– ): színésznő. 1941-ben kapott előadóművészi engedélyt, s Nádasi József társ.-ához szerződött. 1943-tól Erdélyben, 1945-től Sopronban, Győrben, Kecskeméten játszott. 1947-től a Budai Kamaraszínház, 1948-tól a Józsefvárosi, egy év múlva a Bányász Színház tagja volt. 1950–1958 között fellépett Győrben, Egerben, Szolnokon. 1959–1965 között az Állami Déryné Színház, majd az Országos Rendező Iroda társ.-ának tagja volt. Primadonna- és szubrettszerepekben egyaránt fellépett. F.Sz. Adél (ifj. J. Strauss: A denevér); Liza (Lehár F.: A mosoly országa); Musette (Puccini: Bohémélet).