# Krémer József

(Csaroda, 1930. júl. 17.– ): énekes (bariton). 1955-ben a Bartók Béla Zeneművészeti Szakközépiskola ének szakának elvégzése után Rózsahegyi Kálmán színiiskolájában tanult másfél évig. 1966-ig mint énekes színész lépett fel a szolnoki Szigligeti, a kaposvári Csiky Gergely, majd a Fővárosi Operettszínházban. 1966-tól 1970-ig a Pécsi Nemzeti Színház, 1970–73-ban az innsbrucki Landestheater, 1973–1983 között, nyugdíjazásáig a debreceni Csokonai Színház magánénekese. Sikerrel játszotta az operettek bonvivánfőszerepeit. F.Sz. Rigoletto (Verdi); Posa márki (Verdi: Don Carlos); Lord Ashton (Donizetti: Lammermoori Lucia); II. Endre (Erkel F.: Bánk bán); Háry János (Kodály Z.); Frederic (Delibes: Lakmé); Plumkett (Flotow: Márta).