# György Ágnes

(Bp., 1927. júl. 8.– ): dramaturg, rendező. A SzAk dramaturg és rendező szakán végzett 1952-ben, ezután a Magyar Színházi Intézet munkatársa lett, majd az Állami Déryné színház dramaturgja volt 1956-ig. 1957-től a Magyar Televízió, majd a szolnoki Szigligeti, 1964-től a győri Kisfaludy, 1976-tól 1979-ig a Bp.-i Gyermekszínház tagja. Ezután 1986-ig a Fővárosi Moziüzemi Vállalat munkatársa, 1986-tól 1991-ig az egri Gárdonyi Géza Színház dramaturgja volt. F.M. Bohócparádé; Karácsonyi ének; Nem bánok semmit sem; Zorba; Negyven fok árnyékban; Szőrmók maci; Beszterce ostroma (színművek, mesejátékok, színpadi adaptációk); Ez is szerelem (Győr, 1985).