# Nádas György

(Bp., 1962. ápr. 30.– ): humorista, előadóművész. 1982-ben társával – későbbi állandó partnerével, Markos Györggyel – megnyerték a II. humorfesztivált. Azóta a Mikroszkóp Színpadon szerepelnek, s gyakorta fellépnek a Rádiókabaréban, ill. a televízióban. Tréfáik nagyban improvizációra épülnek, és a jelen, ill. a közelmúlt történelmével s fonákságaival foglalkoznak. Több lemezük, kazettájuk jelent meg.