# Szél Péter

(Becse, 1937. máj. 24.– ): színész. Az újvidéki Szerb Nemzeti Színház keretében indított színészképző stúdió elvégzése után 1966-tól a Szabadkai Népszínházhoz szerződött, amelynek azóta is tagja. Drámai epizódszerepeket, karakterszerepeket játszik, de közel állnak hozzá a bohózatok figurái is. F.Sz. Venturi (Garinei-Giovannini K.: Tigris a garázsban); Márkus Herrmann (Gobby Fehér Gy.: A szabadság pillanata); Pahomov, Második hitelező (Szuhovo–Kobilin: Tarelkin halála); Zupás (Oldřich: Negyven gazfickó meg egy ma született bárány).