# Csiky Ibolya

(Kolozsvár, 1945. ápr. 9.– ): színésznő. A kolozsvári műkedvelők városi stúdiószínpadán lépett először közönség elé. 1965-től a marosvásárhelyi Szentgyörgyi István Színművészeti Intézetben folytatta tanulmányait. 1969-ben végzett, és a nagyváradi Állami Színházhoz szerződött. Sokoldalú színésznő, lírai és karakterszerepeket egyaránt játszik. Kissé rekedtes hangja jól érvényesül modern dalok előadásában. F.Sz. Julika (Molnár F.: Liliom); Éva (Madách I.: Az ember tragédiája); Rozika (Móricz Zs.: Úri muri); Josie (O`Neill: Boldogtalan hold); Polly (Brecht: Koldusopera); Martha (Albee: Nem félünk a farkastól).