# Hunyadi András

(Zsejk, 1925. okt. 1.– ): rendező. A marosvásárhelyi Szentgyörgyi István Színművészeti Intézetben végzett 1956-ban, és a Székely Színházhoz szerződött. Több mint három évtizedes tevékenysége során főként a m. és a román drámai irodalom alkotásainak, klasszikusoknak, félklasszikusoknak és kortárs szerzőknek a színre vitelét tekintette feladatának. Az érzelmi-indulati töltöttségű előadásokat kedvelte, és a hagyományok követésére törekedett. F.R. Csiky G.: Buborékok; Méhes Gy.: Mi, férfiak; Noé bárkája; Móricz Zs.: Nem élhetek muzsikaszó nélkül; Sütő A.: Vidám sirató egy bolyongó porszemért; Musatescu: Szélkakas.