# Polgár Fanni

(?, 1855–Kolozsvár, 1932. nov. 16.): színésznő. 1874-ben lépett pályára Polgár Gyulánál, és 1913-ig volt szerződésben kisebb társ.-oknál. Főleg karakter- és anyaszerepeket alakított. 1889-től későbbi férjével, Bátosy Endrével játszott együtt. F.Sz. Basario hercegnő (Sardou: Szókimondó asszonyság); Charlotte (Planquette: Rip van Winkle); Örzse (Vidor: A veres sapka); D’Ermelinesné (ifj. Dumas: Az idegen nő).

M.A. 1886: Polgár Károly; 1889: Dombay Mihály; 1890–95: Bátosy Endre; 1895: Hatvani Károly; 1896–98: B. Polgár; 1898: Deák Péter; 1899: Tiszay Dezső; 1900: Mezei János; 1901–1904: Krémer Sándor; 1905: Micsei F. György; 1906–1909: B. Polgár; 1909: Molnár Gyula; 1910; Rajcsányi; 1911–13: Krasznai Mihály.