# Vonica Lucia

(Zilah, 1930– ): énekesnő (szoprán). 1955-ben végzett Kolozsvárott, a Gheorghe Dima Konzervatóriumban. Ugyanebben az évben lett a kolozsvári Állami Magyar Opera magánénekesnője, amelynek visszavonulásáig, 1976-ig széles repertoárral rendelkező vezető szopránja volt. Számos operett főszerepét is elénekelte. Hangversenyénekesként is gyakran fellépett. F.Sz. Violetta (Verdi: Traviata); Erzsébet (Verdi: Don Carlos); Tosca (Puccini); Leonora (Verdi: A trubadúr); Marcellina (Beethoven: Fidelio).