# Apolló Kabaré

(1912–1926): 1912-ben a Népszínház u. 1–3. sz. alatt mozi nyílt meg. 1915-ben színpadát és nézőterét átépítették, és felvette az Apolló Kabaré nevet. Titkára Roboz Imre, műv. vez. Hervay Frigyes, rend.-je Szabolcs Ernő, zenei vez. Erdélyi Patat Leó volt. 1918-tól Apolló Színpad néven kibővített társ.-tal működött. 1919 őszétől Márkus László a műv. vez., rend. Herczeg Jenő. 1922. okt.-ben az Apolló Kabaré az Eskü téri Helikonba költözött, az ig. Wertheimer Elemér volt. 1925-ben a Royal Orfeumban, a Fővárosi Operettszínházban, 1926-ban a Jókai téri Pelikán mulató helyiségében játszottak Régi Apolló néven Herczeg Jenő és Kővári Gyula irányításával. A társ.-hoz tartozott: Németh Juliska, Haraszti Mici, Berky Lili, Vidor Ferike, Boross Géza, Sajó Géza, Gózon Gyula, Magyari Lajos, Herczeg Jenő, Mály Gerő, Kővári Gyula, Dajbukát Ilona, Salamon Béla, Szőke Szakáll, Radó Sándor, Békeffi László, Peti Sándor, Medgyaszay Vilma, Sólyom Janka, Lénárd Béla.