# Déri Jenő

(Szolnok, 1869. aug. 19.–?, 1942): énekes (tenor). 1893–96-ban az Operaház ösztöndíjasa. 1896-ban lépett először színpadra Liszkay András társ.-ában. 1899-ben mutatkozott be az Operaházban mint Canio (Leoncavallo: Bajazzók). Kiváló játékával, muzikalitásával, technikájával nagy sikert aratott. 1903–06-ban vidéken énekelt, majd 1925-ig újra az Operaház tagja volt. F.Sz. Dávid (Wagner: A nürnbergi mesterdalnokok).