# Lóránd Hanna

(Újpest, 1927. jan. 22.– ): színésznő. 1946-ban végezte el az Országos Színészegyesület színészképző iskoláját. Pályáját a Magyar Színházban kezdte. 1947–1950 között a Madách Színházban, 1950-től az Úttörő, ill. Jókai Színházban játszott. 1955–1964 között különböző vidéki társulatokban – Eger, Szolnok, Kaposvár, Miskolc – lépett fel. 1964–1982 között a József Attila Színház tagja volt. Jászai Mari-díjas (1964). F.Sz. Ophelia (Sh.: Hamlet); Zilia (Heltai J.: A néma levente); Szent Johanna (Shaw); Ann Putnam (Miller: A salemi boszorkányok); Seresné (Fejes E.: Rozsdatemető).