# Varsányi Ferenc

(?–?): énekes-színész, drámafordító. 1792–1796 között a pest-budai, első m. színtárs. tagja. 1796 után visszavonult gazdálkodni dömsödi birtokára. Idősebb hősök, uralkodók, nemesurak alkották szerepkörét. F.Sz. Zöldi óbester (Brühl: Talált gyermek); Gróf (Kotzebue: Embergyűlölés és megbánás); Vadligeti óbester (Kotzebue: A szerelem gyermeke); Burleigh (Banks: Gróf Essex); Montague (Sh.–Weisse: Rómeó és Júlia); Buksi (Hafner–Chudy J.: Pikkó herceg és Jutka-Perzsi); Csizmadia (Holberg: A politikus csizmadia). Három, németből készült fordítása szerepelt a műsoron.