# Szögi Csaba

(Szeged, 1960. jún. 27.– ): táncos, koreográfus. 1972-től az ÉDOSZ Szeged Táncegyüttesének táncosa, 1979-ben fejezte be tanulmányait a Tömörkény István Művészeti Szakközépiskola táncművészeti tagozatán. 1979-ben a Bihari Táncegyüttes, 1980-tól a dunaújvárosi Vasas Együttes táncosa, utóbbinak később vez.-je. A dunaújvárosiakkal mutatta be első koreográfiáit, és párhuzamosan közreműködött a Győri Balett több produkciójában. 1988-ban oklevelet kapott a Táncművészeti Főiskola pedagógus tagozatán. 1988-tól a Közép-Európa Táncszínház vezetője, kor.-a; folytatja együttműködését a Győri Balettel, és rendszeresen részt vesz a bp.-i színházak produkcióinak előkészítésében, az előadói mozgások beállításában. F.K. Siculicidium; Szerelem, szerelem; Egy kiállítás képei.