# Greguss Ildikó

(Bp., 1930. szept. 6.– ): jelmeztervező. 1954-ben szerzett diplomát a bp.-i Iparművészeti Főiskolán. Előbb az Ifjúsági Színház tagja lett, majd 1956-ban a debreceni Csokonai Színházhoz szerződött, s ott működött jelmeztervezőként 1988-ig. Más (miskolci, egri, szolnoki, békéscsabai) társ.-nak is dolgozott. Korok, stílusok, műfajok ruháit jól ismerő, festőien, aprólékos gonddal jellemző tervező. F.T. L. Tolsztoj–Piscator–: Háború és béke; Vörösmarty M.: Csongor és Tünde; Erkel F.: Brankovics György.