# Áron László

(Kecskemét, 1945. jún. 10.– ): színész. 1972-ben végezte el a SzAk-t. Négy évadot töltött a veszprémi Petőfi, egyet a szolnoki Szigligeti Színházban. 1977-től a kecskeméti Katona József, 1980-tól a veszprémi Petőfi Színházban játszott. 1982-ben a győri Kisfaludy Színházba szerződött. 1983–86-ban a zalaegerszegi Hevesi Sándor, 1986–1988 között a József Attila Színházban játszott. 1988–1992 között a Szegedi Nemzeti, 1992-től a Békés Megyei Jókai Színház tagja. F.Sz. Andrej, Versanyin (Csehov: Három nővér); Balga (Vörösmarty M.: Csongor és Tünde); Abonyi Bálint (Csurka I.: Ki lesz a bálanya?).