# Szombathelyi Blanka

(Nagyvárad, 1918. jún. 21.– ): színésznő. 1933-ban végezte el a SzAk-t. 1933 őszétől 1938-ig a Vígszínház, 1940–41-ben a Kamara Varieté tagja volt. Vendégként fellépett az Andrássy úti Színházban, a Dunaparti és a Terézkörúti Színpadon. Főleg társalgási darabokban játszott. 1945-ben Nyugatra távozott. 1951-től Los Angelesben él, ahol egy ideig újságíróként dolgozott. F.Sz. Helene (Deval: Továris); Mildred (O’Neill: Ifjúság); Ida (Harsányi Zs.: A három sárkány); Rézi (Szomory D.: Bodnár Lujza); Katica (Hunyadi S.: Bors István); Phillis (Deval: Francia szobalány).