# Bara Margit

(Kolozsvár, 1928. jún. 21.– ): színésznő. Egy évet végzett el Kolozsvárott a SzAk-n. 1945–55-ben a Kolozsvári Magyar Színházban játszott. 1955-ben települt át Mo.-ra. 1957-ig a Petőfi Színház, 1966-ig a Nemzeti Színház művésznője, 1966-tól 1978-ig a József Attila Színház tagja volt. 1978-ban végleg visszavonult a pályától. 1970–1972 között családjával Kolumbiában élt. Szépségével, vonzó asszonyiságával, tragikus alkatával főleg filmszerepeiben vált országosan ismertté (Szakadék, 1956; Bakaruhában, 1957; Szegény gazdagok, 1959). 1967-ben Balázs Béla-díjjal tüntették ki. F.Sz. Mása (Csehov: Három nővér); Erzsébet (Schiller: Don Carlos); Liza (Tolsztoj–Piscator: Élő holttest); Melita (Krleža: Léda); Anna (Németh L.: Villámfénynél); Rhédey Eszter (Móricz Zs.: Úri muri); Karenina Anna (Tolsztoj–Székely J.); Kupavina (Osztrovszkij: Farkasok és bárányok).