# Madzsar Alice; Jászi

(Nagykároly, 1885. máj. 25.–Bp., 1935. aug. 24.): táncpedagógus. A magyar mozdulatművészet kiemelkedő személyisége. Saját rendszerét Bess M. Mensendieck és François Delsarte elveiből kiindulva alakította ki. Eleinte csak a női egészség megőrzését tűzte ki céljául, de az 1920-as évektől a mozgás művészi lehetőségeivel is foglalkozott, szorosan együttműködve Palasovszky Ödön kísérleti törekvéseivel. E munkában legtehetségesebb növendékei – Róna Magda és Kövesházi Ágnes – is részt vettek. F.K. Hatkarú istennő (1929); Bilincsek (1930); A halász és a hold ezüstje (1930, Róna M.-val); Ayrus leánya (1931). Könyve: A női testkultúra új útjai (1926 és 1929). – Ir. L. Merényi Zs.: Szabadtánc irányzatok (A színpadi tánc története Magyarországon, 1989); Palasovszky Ö.: M.A. (A lényegretörő színház, 1980).