# Pauliné Markovits Ilka

(Pest, 1839. dec. 24.–Cirák, 1915. nov. 18.): énekesnő (szoprán). Aradon tanult, ahol anyja, Schmied Lujza neves műkedvelő énekesnő volt. 1856-ban Bécsben Salvi növendékeként végzett. Karrierje 1859. okt. 15-én Prascovia (Meyerbeer: Észak csillaga) szerepével indult a Nemzeti Színházban, amelynek tagja lett. 1861-ben Kolozsvárott lépett fel. 1863-ban Bécsben az udvari Operaházban szerepelt. Különösen koloratúráriákkal aratott nagy sikert. 1873-ban Bécsben betegen énekelt, és hangját elvesztette. 1873. okt. 9-én búcsúzott el a pesti közönségtől. Hangversenyénekesként is elismert volt. F.Sz. Gara Mária (Erkel F.: Hunyadi László); Melinda (Erkel F.: Bánk bán); Az Éj királynője (Mozart: A varázsfuvola); Gilda (Verdi: Rigoletto); Dinorah (Meyerbeer).

PAULINÉ MARKOVITS ILKA – Ophelia (Thomas: Hamlet)