# Széplaky Endre

(Arad, 1927. jan. 29.– ): színész. Az Országos Színészegyesület színiiskolájában 1948-ban kapott oklevelet és egy évadra a Pécsi Nemzeti Színház szerződtette. A következő évadot a kecskeméti Katona József Színháznál töltötte, majd 1950-től 1962-ig ismét a Pécsi Nemzeti Színház tagja. 1962-től a Békés Megyei Jókai Színházban játszik. F.Sz. Biberách (Katona J.: Bánk bán); Bolond (Sh.: Lear király); Színész (Gorkij: Éjjeli menedékhely); Puzsér (Molnár F.: A doktor úr); Kalb (Schiller: Ármány és szerelem); Ficsúr (Molnár F.: Liliom); Kászonyi (Huszka J.: Mária főhadnagy); Murray (Simon: Furcsa pár); Ferraillon (Feydeau: Bolha a fülbe).