# Orosz Vilma

(Miskolc, 1902–Bp., 1970. febr. 12.): színésznő. Rákosi Szidi színiiskoláját végezte el. 1923-ban a Magyar és a Blaha Lujza Színházban vizsgázott. 1923–1926 között Győrben kezdte pályáját. 1926-tól 1929-ig a Király Színház tagja volt. 1927-ben a Városi Színházban és a Royal Orfeumban is fellépett. 1929–30-ban Berlinben szerepelt. 1931–32-ben, 1934–35-ben a Király, 1931-ben a Magyar, a Budapesti, 1934-ben a Fővárosi Operett- és a Pesti, 1937-ben a Művész Színházban, 1931-ben és 1934-ben a Budai Színkörben, 1942-ben az Erzsébetvárosi Színházban lépett színpadra. Az 1940-es években rádióoperettek közreműködője volt. 1957–58-ban a Blaha Lujza Színházban játszott. Boszorkányos tánctudású, temperamentumos szubrett volt. F.Sz. Stázi (Kálmán I.: A csárdáskirálynő); Nanette (Youmans–Caesar: Mersz-e Mary?); Ninon (Kálmán I.: A montmartre-i ibolya).