# párizsi magyar nyelvű színjátszás

1929–1935 között több kísérlet történt egy m. nyelvű színtársulat működtetésére. 1929. márc.-ban első előadásként Fodor László A templom egere c. darabját adták elő. Dec. 7-én Marosi Mihály ig. vezetésével Bródy Sándor A tanítónőjét mutatták be. 1930-ban fellépett a m. közönség előtt Fedák Sári is. Az előadásokat a Magyar Házban v. alkalmilag kibérelt francia színházakban tartották. Legfontosabb előadásaik: Lakatos László Tizennyolcévesek, Zilahy Lajos Süt a nap; Ady-est. Vidám estjüket vendégként Németh Antal rendezte. 1933. jún. 1-jén Magyar Színész Egyesület alakult. Jún. 17-én Zilahy L. Zenebohócok c. darabja következett. Okt. 7-én Török Rezső Lacikonyha, László Miklós Őfensége szórakozik és Zágon István A szenzáció c. egyfelvonásosait adták elő. 1934. jún.-ban a színház vezetését konzorciális alapon Kalló István vette át. Az új szezont nov.-ben kezdték el. Fontosabb bem.-ik: Fodor László–Lakatos László: Helyet az ifjúságnak; Katajev: A kör négyszögesítése; Bónyi Adorján: Az elcserélt ember; Deval: Etienne. A párizsi m. színházi előadásokon hivatásos színészek műkedvelőkkel léptek fel. Többnyire Somody Pál, Kalla István, majd Dániel Béla rendezték az előadásokat. Cziffer Emil, a Népszínház volt tagja, Pártos Klári, a szegedi színház volt tagja mellett fellépett Farkas Imre, Herceg Baba, Hollóskői György, Wohl Böske, Pálffy Jenő, Vörös Ila.