# Berkes János

(Szentes, 1946. máj. 24.– ): énekes (tenor). Diplomáját 1971-ben a Zak-n szerezte Réti József és Révhegyi Ferencné tanítványaként. 1971-től az Operaház magánénekese. 1981–1984 között a bécsi Raimund Theaterben működött magánénekesként. Több nemzetközi énekversenyen nyert díjat, és közreműködött számos hanglemezfelvételen. Elsősorban a lírai tenorszerepek tartoznak repertoárjához. F.Sz. Lenszkij (Csajkovszkij: Anyegin); Don Ottavio (Mozart: Don Giovanni); Nemorino (Donizetti: Szerelmi bájital).