# Bartos Ede; Berger

(Temesvár, 1921. dec. 9.– ): színész. Katonatiszt volt, a pályát otthagyta, a nagyváradi, majd alapításától kezdve a nagybányai és a szatmári társ.-hoz szerződött. 1962-ben a marosvásárhelyi együttes tagja lett, rövid ideig a román tagozaté, majd több mint egy évtizeden át a m. együttesé. Impozáns jelenség, hatásos fellépését, előkelő modorát a rendezők jól kihasználták. 1976-ban az NSZK-ba távozott, ahol egy lovaglóiskola oktatója. F.Sz. Don Juan (Molière); Temetkezési vállalkozó (Barta L.: Szerelem); Claudius (Sh.: Hamlet).